Diari Oficial de la Generalitat Valenciana


Sumari del DOGV 9755, del 29-12-2023 (2023/13881)

Proposta de Resolució de 20 de desembre de 2023, del cap de l'àrea de Competitivitat de Turisme Comunitat Valenciana, de denegació d'ajudes derivades de la resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 1.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13896


Data del document
:   20-12-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

Proposta de Resolució de 20 de desembre de 2023, del cap de l'àrea de Competitivitat de Turisme Comunitat Valenciana, de denegació d'ajudes derivades de la resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 1. [2023/13879]  
Antecedents de fet  
Primer. Per Resolució de 5 de maig de 2023, del president de Turisme Comunitat Valenciana, es van convocar les ajudes d'impuls a la competitivitat turística per a l'any 2023. Ajudes que, responent a les directrius establides tant en el Pla estratègic del turisme de la Comunitat Valenciana 2021-2025 com en el Pla estratègic de subvencions de la Presidència de la Generalitat i els seus organismes públics per al període 2021-2023 (aprovat este últim per la Resolució de 26 de febrer de 2021, de la Presidència de la Generalitat, i publicat en el DOGV núm. 9033 de 03.03.2021), recullen els programes d'actuació de Turisme Comunitat Valenciana per a l'any 2023:   
- Programa 1: dirigit a empreses turístiques de la Comunitat Valenciana que desenvolupen durant 2023 projectes orientats a l'impuls de la competitivitat turística.  
- Programa 2: dirigit a empreses, associacions, federacions o fundacions que duguen a terme durant 2023 esdeveniments musicals, esportius o culturals a la Comunitat Valenciana que tinguen impacte turístic.  
  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides a l'esmentat programa 1, IMPULS A LA COMPETITIVITAT DE LES EMPRESES I EL MÀRQUETING DE PRODUCTE TURÍSTIC DE LA COMUNITAT VALENCIANA; sol·licituds que han donat lloc a la instrucció dels expedients que figuren en el document annex a la present proposta de resolució.  
  
Tercer. Mitjançant un escrit de 31 d'octubre de 2023, Esther Labaig Gallardo, directora general de Turisme, va comunicar causa d'abstenció per a intervindre, acordar o proposar qualsevol tràmit, proposta o resolució derivada de la convocatòria abans esmentada. Després de la consideració de l'esmentat escrit, per part de la presidenta de Turisme Comunitat Valenciana, mitjançant la Resolució de 3 de novembre de 2023, es va acordar:  
“Acceptar l'abstenció presentada per Esther Labaig Gallardo, directora general de Turisme d'esta conselleria, en el procediment establit respecte de les subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023.  
  
Acordar la suplència de la directora general de Turisme, en matèria subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023 en el cap de l'Àrea de Competitivitat Turística de Turisme Comunitat Valenciana, Javier Solsona Monzonís”.  
  
Quart. En data 28 de novembre de 2023, el cap en funcions del Servici d'Ajudes de Turisme Comunitat Valenciana, com a òrgan instructor de les ajudes, va emetre un informe en el qual exposava que atés que les circumstàncies que van motivar la primera ampliació es mantenien, es feia convenient procedir a una segona ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana. En este informe es proposa una nova ampliació de termini per a resoldre i, al mateix temps, per a justificar.   
  
Per Resolució de 29 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, es va determinar:   
“1r. Ampliar el termini per a resoldre les sol·licituds presentades a l'empara de la convocatòria d'ajudes d'impuls a la competitivitat turística per a l'any 2023 convocades per la Resolució de 5 de maig de 2023, del president de Turisme Comunitat Valenciana, fins al 19 de desembre de 2023, modificant en este sentit l'article 12.5 de l'esmentada resolució de convocatòria.   
2n. Ampliar el termini per a la justificació de l'ajuda fins al 19 de gener de 2024, modificant en eixe sentit l'article 15.9 de l'esmentada resolució de convocatòria. No obstant això, les activitats hauran d'haver-se realitzat, facturat i pagat l'any 2023.”  
  
Cinqué. D'acord amb el que s'establix en l'article 11.2 de la resolució de convocatòria, la Comissió d'Avaluació d'Ajudes s'ha reunit en sessió de data 13 de desembre de 2023, i ha adoptat els acords següents:  
  
“4t. Els sol·licitants relatius als expedients CAB-3-23 CARBONELL LACRUZ RICARDO RAMON, NIF \*\*\*\*617\*\*, COV-16-23 ANYWHERE BG CONSULTING SL, CIF L32486990 i CHV-50-23 HOTEL ALBEREDA VALÈNCIA, SL, CIF N91418184, no es troben al corrent en el compliment de les seues obligacions tributàries i davant de la Seguretat Social.  
5é. Condicionar a estos sol·licitants amb número d'expedient CAB-3-23, COV-16-23 i CHV-50-23 a obtindre la condició de beneficiaris de la subvenció, a l'acreditació amb anterioritat a dictar-se la proposta de resolució de concessió, trobar-se al corrent en el compliment de les seues obligacions tributàries i davant de la Seguretat Social.   
En el supòsit de no complir este requisit establit en l'article 13, apartat 2.e, de la Llei 38/2003, de 17 de novembre, general de subvencions, i en l'article 13.1 de la Resolució de 5 de maig de 2023 de convocatòria d'ajudes, s'informaran estes sol·licituds desfavorables.  
  
7é. Respecte a les sol·licituds que figuren en l'annex II, “Expedients desfavorables P1”, de la present acta, la Comissió acorda emetre un informe desfavorable a l'efecte de concessió d'ajuda per no correspondre el projecte amb l'objecte o les actuacions subvencionables establides en la convocatòria d'ajudes, per no complir el sol·licitant els requisits per a ser beneficiari de les ajudes, per ser el cost subvencionable inferior a l'establit en la resolució de convocatòria d'ajudes o per ser la naturalesa de la despesa a realitzar d'inversió i no de despesa corrent.  
  
Dictada la resolució favorable, es procedirà a dictar la proposta de denegació per als sol·licitants que figuren en l'annex II a esta acta, així com per a aquells sol·licitants el motiu de denegació dels quals siga no trobar-se al corrent en el compliment de les seues obligacions tributàries i davant de la Seguretat Social.”  
  
Sext. En execució dels acords 4t i 5t de la Comissió d'Avaluació d'Ajudes assenyalats, respecte a les sol·licituds relatives als expedients CAB-3-23 CARBONELL LACRUZ RICARDO RAMON, NIF \*\*\*\*617\*\*, COV-16-23 ANYWHERE BG CONSULTING SL, CIF Q47226769, s'ha emés un informe desfavorable per haver-se constatat que no es troben al corrent en el compliment de les seues obligacions tributàries, en la data d'emissió de la present proposta.  
  
Sèptim. En aplicació dels antecedents de fet anteriors, en data 19 de desembre de 2023, la presidenta de Turisme Comunitat Valenciana ha resolt favorablement les sol·licituds proposades pel cap de l'Àrea de Competitivitat Turística.  
  
Octau. Es detallen en el document annex a la present proposta els sol·licitants per als quals es proposa la no concessió de l'ajuda sol·licitada per no correspondre el projecte amb l'objecte o les actuacions subvencionables establides en la convocatòria d'ajudes, per no complir el sol·licitant els requisits per a ser beneficiari de les ajudes, per ser el cost subvencionable inferior a l'establit en la resolució de convocatòria d'ajudes, per ser la naturalesa de la despesa a realitzar d'inversió i no de despesa corrent, o per no trobar-se al corrent en el compliment de les seues obligacions tributàries i davant de la Seguretat Social.  
  
  
  
Fonaments de dret  
Primer. La Resolució de 5 de maig de 2023, del president de Turisme Comunitat Valenciana, per la qual es convoquen les ajudes 2023 de Turisme Comunitat Valenciana, dirigides a empreses, associacions, federacions i fundacions, destinades a la millora de la competitivitat dels servicis i productes turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol; la Resolució de 4 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, i altra normativa d'aplicació.  
  
  
Segon. La competència per a dictar la present proposta, inicialment, l'ostentava la directora de Turisme Comunitat Valenciana d'acord amb el que s'establix en l'article 11.5 de l'esmentada Resolució de 5 de maig de 2023, en l'apartat 2, lletra e, de l'article 33 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística. No obstant això, l'emissió i formulació de la present proposta, en este cas, correspon al cap de l'Àrea de Competitivitat Turística de Turisme Comunitat Valenciana en virtut del que es disposa en la Resolució de la presidència de Turisme Comunitat Valenciana, de data 3 de novembre de 2023, que accepta l'abstenció formulada per la directora i acorda la suplència per als expedients d'ajudes derivats de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023.   
Tercer. L'article 36.3 de la Llei 39/2015, d'1 d'octubre, de procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, es proposa:  
I. Denegar la subvenció als sol·licitants de les ajudes que es detallen en el document annex de la present proposta, amb indicació del motiu de denegació, corresponents al programa 1, Impuls a la competitivitat de les empreses i el màrqueting de producte turístic de la Comunitat Valenciana, de la Resolució de convocatòria, de 5 de maig de 2023, per la qual es regixen estes ajudes.  
Ii. Publicar la present proposta de resolució en el Diari Oficial de la Generalitat Valenciana, amb efectes de notificació; concedir un termini de deu dies hàbils, a comptar de l'endemà de la publicació, per a la presentació d'al·legacions, i posar de manifest l'expedient als interessats.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de ser notificada, i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar de l'endemà de la notificació d'esta. Tot això de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de diciembre de 2023.- Cap de l'Àrea de Competitivitat Turística: Javier Solsona Monzonís  
  
  
Motius de denegació:  
22: No trobar-se al corrent en el compliment de les obligacions tributàries o davant de la Seguretat Social imposades per les disposicions vigents.   
19: No és objecte d'ajuda perquè la naturalesa de la despesa a realitzar és de despesa d'inversió i no de despesa corrent, de manera que s'incomplix el que s'establix en la resolució de convocatòria d'estes ajudes.  
10: Per no superar el cost subvencionable l'import mínim de 6.000 euros, establit en la resolució de convocatòria d'estes ajudes, per al programa 1.